આ પાકિસ્તાની જનરલ ૧૯૯૦-૯૧ના વર્ષમાં ત્યાંની ગુપ્તચર સંસ્થા આઈએસઆઈના વડા હતા. તે સમયના લશ્કરના વડા જનરલ અસ્લમ બેગ સાથે રહી રાજકારણીઓને લાંચો આપી તેમણે નવાઝ શરીફને વડાપ્રધાન બનાવ્યા હતા. પરંતુ પાછળથી વડાપ્રધાન નવાઝ શરીફ સાથે તેમને બગડ્યું હોઇ જનરલ દુરાનીએ બેનઝીર સાથે હાથ મિલાવી દીધા હતા. તંત્રી નઝમ શેઠી જેવી પ્રતિષ્ઠિત વ્યક્તિ જ્યારે પોતાના સાપ્તાહિકમાં આવો ઉલ્લેખ કરે ત્યારે સ્વીકારવું રહ્યું કે લશ્કર આ ચૂંટણીમાં પણ પોતાનું ધાર્યું કરવાના તમામ પ્રયાસો કરી છૂટવાનું જ છે.